על מנת שאבחון לקויות למידה ( דידקטי) יהיה תקף , המרכז הארצי מציב שני תנאים: 1. האבחון נערך בחמש השנים האחרונות לכל היותר כלומר, אבחון שנערך בגיל צעיר יותר מ- 16 איננו תקף). 2. האבחון נערך בגיל 16 לכל המוקדם אם האבחון האחרון שעברת עומד בשני התנאים האלו- הוא תקף מבחינת המרכז הארצי. אם הוא לא עומד בשני התנאים, או עומד רק באחד התנאים- הוא איננו תקף, ועליך לעבור אבחון לקויות למידה חדש על מנת לבקש התאמות מהמרכז הארצי לבחינות ולהערכה. כמו כן, חשוב לוודא שהאבחון כולל את התחומים הבאים- קריאה, כתיבה, מתמטיקה ואנגלית. לגבי אבחון קשב וריכוז: המרכז הארצי מבקש לראות אבחון משלוש השנים האחרונות, שנערך ע”י פסיכיאטר או נוירולוג למבוגרים המתמחים בהפרעות קשב וריכוז. האבחון צריך להיות ספציפי לתחום הקשב והריכוז, ולכלול בדיקה מעמיקה.